nibzard/narodne-novine-full-text-markdown huggingface dataset:
### NN 47/2022 (20.4.2022.), Odluka o imenovanju sudaca Županijskog suda u Splitu - Kazneni odjel

Državno sudbeno vijeće

595

Na temelju članka 55. stavak 1. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, prof. dr. sc. Igora Glihe, Gorana Goluže, Gordane Jalšovečki, Mirte Matić, Lidije Vidjak i prof. dr. sc. Maria Vinkovića, članova Vijeća, na 68. sjednici, održanoj 20. i 21. siječnja 2022., donijelo je

ODLUKU

Za suce Županijskog suda u Splitu – Kazneni odjel imenuju se:

1. TEA BUDIMLIĆ,

2. MILE REBIĆ,

3. ANKICA BOBAN i

4. IVANA KANAET SAMARDŽIĆ, svi suci Općinskog suda u Splitu.

Broj: IS-41/20-11
 Zagreb, 21. siječnja 2022.

Predsjednik
 Državnog sudbenog vijeća
 Darko Milković, v. r.
### NN 47/2022 (20.4.2022.), Odluka o imenovanju sutkinja Općinskog suda u Vinkovcima

DRŽAVNO SUDBENO VIJEĆE

597

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18 i 126/19 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća te Arsena Bauka, Dražena Bošnjakovića, Nevena Cambja, Antuna Dominka, Gordane Jalšovečki, prof. dr. sc. Igora Glihe, Gorana Goluže, Mirte Matić, Lidije Vidjak i prof. dr. sc. Maria Vinkovića članova Vijeća, na 68. sjednici, održanoj 21. siječnja 2022., donijelo je

ODLUKU

Za sutkinje Općinskog suda u Vinkovcima imenuju se IVANA BOŽIĆ PIŠĆAK, viša sudska savjetnica u Općinskom sudu u Vinkovcima, i IDA JURIĆ, sudska savjetnica u Općinskom sudu u Vinkovcima.

Broj: IS-13/21-8
 Zagreb, 21. siječnja 2022.

Predsjednik
 Darko Milković, v. r.
### NN 47/2022 (20.4.2022.), Indeks potrošačkih cijena u ožujku 2022.

Državni zavod za statistiku

594

Državni zavod za statistiku objavljuje

INDEKS

POTROŠAČKIH CIJENA U OŽUJKU 2022.

Indeks potrošačkih cijena u ožujku 2022. u odnosu na veljaču 2022. iznosi 102,1.

Klasa: 956-03/22-01/1
 Urbroj: 555-01-04-06-01-22-8
 Zagreb, 15. travnja 2022.

Glavna ravnateljica
 Lidija Brković, v. r.
### NN 47/2022 (20.4.2022.), Podatak o ukupnim izdacima obveznog zdravstvenog osiguranja za 2021. godinu

Hrvatski zavod za zdravstveno osiguranje

599

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13., 1/14., 83/15. i 108/21.) Hrvatski zavod za zdravstveno osiguranje objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2021. GODINU

Obvezno zdravstveno osiguranje – izdaci za 2021.

|  |  |
| --- | --- |
| Sadržaj | 2021. |
| Ukupno | 29.814.127.657 |
| Zdravstvena zaštita – svega | 26.435.372.808 |
| Primarna zdravstvena zaštita | 5.265.097.504 |
| Lijekovi | 4.321.698.797 |
| Bolnička i specijalističko-konzilijarna zdravstvena zaštita | 14.724.988.581 |
| Ortopedski uređaji i pomagala | 899.074.981 |
| Izdaci za prijevoz | 155.806.102 |
| Ostali oblici zdravstvene zaštite | 1.068.706.843 |
| Naknade | 3.010.382.644 |
| Ostali izdaci – svega | 368.372.205 |
| Ostali izdaci za provođenje z.z. | 27.265.738 |
| Sredstva za funkcioniranje sustava | 341.106.467 |

Obvezno zdravstveno osiguranje
 Osigurane osobe – prosjek za 2021. godinu

|  |  |
| --- | --- |
| Sadržaj | 2021. |
| UKUPNO | 4.148.091 |
| Aktivni radnici | 1.613.090 |
| Aktivni poljoprivrednici | 9.089 |
| Umirovljenici | 1.051.358 |
| Članovi obitelji | 360.761 |
| Ostali osiguranici | 1.113.793 |

Klasa: 400-01/22-01/01
 Urbroj: 338-01-02-22-01
 Zagreb, 15. travnja 2022.

Ravnatelj
 Lucian Vukelić, dr. med. spec., v. r.
### NN 47/2022 (20.4.2022.), Rješenje o razrješenju člana Upravnog vijeća Lučke uprave Šibenik

Vlada Republike Hrvatske

589

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 51. stavka 2. točke 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 14. travnja 2022. donijela

RJEŠENJE

O RAZRJEŠENJU ČLANA UPRAVNOG VIJEĆA LUČKE UPRAVE ŠIBENIK

Razrješuje se PAŠKO DŽELALIJA dužnosti člana Upravnog vijeća Lučke uprave Šibenik, na osobni zahtjev.

Klasa: 080-02/22-02/25

Urbroj: 50301-15/28-22-02

Zagreb, 14. travnja 2022.

Predsjednik
 mr. sc. Andrej Plenković, v. r.
### NN 47/2022 (20.4.2022.), Rješenje o imenovanju člana Upravnog vijeća Lučke uprave Šibenik

VLADA REPUBLIKE HRVATSKE

590

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 51. stavka 2. točke 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 14. travnja 2022. donijela

RJEŠENJE

O IMENOVANJU ČLANA UPRAVNOG VIJEĆA LUČKE UPRAVE ŠIBENIK

Imenuje se ZVONIMIR ŠTRKALJ članom Upravnog vijeća Lučke uprave Šibenik.

Klasa: 080-02/22-01/55

Urbroj: 50301-15/28-22-02

Zagreb, 14. travnja 2022.

Predsjednik
 mr. sc. Andrej Plenković, v. r.
### NN 48/2022 (22.4.2022.), Rješenje Visokog upravnog suda Republike Hrvatske poslovni broj: UsII-159/20-8 od 1. ožujka 2022.

VISOKI UPRAVNI SUD REPUBLIKE HRVATSKE

618

RJEŠENJE

Visoki upravni sud Republike Hrvatske u vijeću sastavljenom od sudaca toga suda dr. sc. Sanje Otočan, predsjednice vijeća, mr. sc. Inge Vezmar Barlek, Dijane Vidović, Senke Orlić-Zaninović i Ante Galića, članova vijeća te više sudske savjetnice Ivane Mamić Vuković, zapisničarke, u postupku ocjene zakonitosti općeg akta pokrenutom u povodu prijedloga P. B. D. L. d.o.o. V., kojeg zastupa opunomoćenik V. V., odvjetnik u V., u postupku ispravljanja pogreške u presudi ovoga Suda, poslovni broj: Usoz-159/20-5 od 29. studenoga 2021., na sjednici vijeća održanoj 1. ožujka 2022.

riješio je

Ispravlja se presuda ovoga Suda, poslovni broj: Usoz-159/20-5 od 29. studenoga 2021. u točki I. izreke, tako da ta točka izreke glasi:

I. Ukida se Odluka o proglašenju statusa nerazvrstane ceste – javnog dobra u općoj upotrebi za k.o. Vis, klasa: 340-01/18-10/21, urbroj: 2190/01-01-18-1 od 24. listopada 2018. (»Službeni glasnik Grada Visa«, 7/18.).

Obrazloženje

1. Visoki upravni sud zaprimio je podnesak podnositelja obavijesti u smislu članka 83. stavka 2. Zakona o upravnim sporovima (»Narodne novine«, 20/10., 143/12., 152/14., 94/16. – odluka Ustavnog suda Republike Hrvatske, 29/17. i 110/21.; u daljnjem tekstu: ZUS) kojim se predlaže otklanjanje nedostatka iz točke I. izreke presude ovoga Suda, poslovni broj: Usoz-159/20-5 od 29. studenoga 2021. kojom je ukinuta Odluka o proglašenju statusa nerazvrstane ceste – javnog dobra u općoj upotrebi za k.o. Vis (»Službeni glasnik Grada Visa«, 7/18.). Podnositelj ističe da u izreci presude nisu navedeni klasa, urbroj kao ni datum donošenja ukinute Odluke, zbog čega je potrebno donijeti rješenje o ispravku presude.

2. Člankom 64. stavkom 1. ZUS-a propisano je da pogreške u imenima i brojevima, očite pogreške u pisanju, računanju te druge očite pogreške sud može rješenjem ispraviti u svako doba.

3. Sud je utvrdio da su u »Službenom glasniku Grada Visa«, 7/18. u kojemu je objavljena Odluka o proglašenju statusa nerazvrstane ceste – javnog dobra u općoj upotrebi za k.o. Vis, koja je ukinuta presudom ovoga Suda, poslovni broj: Usoz-159/20-5 od 29. studenoga 2021., objavljene još dvije odluke istog naziva kao i ukinuta Odluka.

4. S obzirom na navedeno kao i činjenicu da je u točki I. izreke presude ovoga Suda, poslovni broj: Usoz-159/20-5 od 29. studenoga 2021., došlo do očite omaške u pisanju, to je uočenu grešku valjalo otkloniti te na temelju članka 64. stavka 1. ZUS-a riješiti kao u izreci.

Poslovni broj: Usoz-159/20-8
 Zagreb, 1. ožujka 2022.

Predsjednica vijeća
 dr. sc. Sanja Otočan, v. r.
### NN 48/2022 (22.4.2022.), Odluka o razrješenju dužnosti zamjenika županijske državne odvjetnice u Županijskom državnom odvjetništvu u Slavonskom Brodu

Državnoodvjetničko vijeće

606

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za razrješenje Krešimira Babića na 65. sjednici održanoj 10. ožujka 2022.,

odlučilo je

KREŠIMIR BABIĆ razrješava se dužnosti zamjenika županijske državne odvjetnice u Županijskom državnom odvjetništvu u Slavonskom Brodu s danom 1. lipnja 2022.

Broj: DOVO-10/2022-3
 Zagreb, 10. ožujka 2022.

Predsjednik
 Državnoodvjetničkog vijeća
 Darko Klier, v. r.
### NN 48/2022 (22.4.2022.), Popis prirodnih mineralnih voda i prirodnih izvorskih voda priznatih u Republici Hrvatskoj

MINISTARSTVO POLJOPRIVREDE

605

Na temelju članka 80. stavka 1. podstavka 2. Zakona o poljoprivredi (»Narodne novine«, br. 118/18, 42/20, 127/20 – Odluka Ustavnog suda Republike Hrvatske i 52/21) Ministarstvo poljoprivrede objavljuje

POPIS

PRIRODNIH MINERALNIH VODA I PRIRODNIH IZVORSKIH VODA PRIZNATIH U REPUBLICI HRVATSKOJ

I. PRIRODNE MINERALNE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja  podrijetla |
| JAMNICA | Janino vrelo | Pisarovina, lokalitet Jamnička kiselica | Republika Hrvatska |
| JANA | Sveta Jana | Gorica  Svetojanska | Republika Hrvatska |
| KALA | Kala | Apatovec | Republika Hrvatska |
| KALNIČKA | Kalnička | Apatovec | Republika Hrvatska |
| LIPIČKI STUDENAC GROFOVA VRELA | Grofova vrela | Lipik | Republika Hrvatska |
| MIVELA-Mg | Mivela-1 | Veluće | Republika Srbija |
| PROLOM VODA | Prolom Banja | Kuršumlija | Republika Srbija |
| SARAJEVSKI KISELJAK | Vrelo Park (B4) | Kiseljak | Republika Bosna i Hercegovina |

II. PRIRODNE IZVORSKE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja  podrijetla |
| AQUA SANA | Vodohvat  – bušotina BU-1 | Kosore, Vrlika | Republika Hrvatska |
| CETINA | Cetina | Civljane | Republika Hrvatska |
| GACKA | Bobinac | Sinac | Republika Hrvatska |
| GODA | Goda | Ličko Lešće | Republika Hrvatska |
| SANTA | Krupa | Krupa | Republika Hrvatska |
| STUDENA | Studena | Lipik | Republika Hrvatska |
| VIVA | Ljuta | Gruda, Konavle | Republika Hrvatska |
| LEDA | Vrelo Borak | Široki Brijeg | Republika Bosna i Hercegovina |
| NEVRA | Nevra | Deževice | Republika Bosna i Hercegovina |

III.

Popis prirodnih mineralnih voda iz točke I. ovoga Popisa Ministarstvo poljoprivrede dostavlja Europskoj komisiji koja ga objavljuje u »Popisu prirodnih mineralnih voda priznatih u državama članicama«, u Službenom listu Europske unije (List of natural mineral waters recognised by Member States, Text with European Economic Area relevance, Official Journal of the European Union).

IV.

Objavom ovoga Popisa prestaje važiti popis priznatih prirodnih mineralnih voda i prirodnih izvorskih voda koje se crpe iz tla Republike Hrvatske ili države koja nije članica Europske unije (»Narodne novine«, broj 116/21).

V.

Ovaj Popis stupa na snagu s danom objave u »Narodnim novinama«.

Klasa: 310-27/22-01/4
 Urbroj: 525-14/0881-20-1
 Zagreb, 11. travnja 2022.

Ministrica poljoprivrede
 Marija Vučković, v. r.
### NN 48/2022 (22.4.2022.), Odluka o donošenju Programa potpore posrednicima u lancu doniranja hrane i/ili banci hrane

Vlada Republike Hrvatske

603

Na temelju članka 82. stavka 5. Zakona o poljoprivredi (»Narodne novine«, br. 118/18., 42/20., 127/20. – Odluka Ustavnog suda Republike Hrvatske i 52/21.), Vlada Republike Hrvatske je na sjednici održanoj 21. travnja 2022. donijela

ODLUKU

O DONOŠENJU PROGRAMA POTPORE POSREDNICIMA U LANCU DONIRANJA HRANE
 I/ILI BANCI HRANE

I.

Donosi se Program potpore posrednicima u lancu doniranja hrane i/ili banci hrane (u daljnjem tekstu: Program), u tekstu koji je Vladi Republike Hrvatske dostavilo Ministarstvo poljoprivrede aktom, klasa: 402-01/21-01/11, urbroj: 525-13/897-22-13, od 1. travnja 2022.

II.

Sredstva za provedbu Programa, u visini od 30.000.000,00 kuna osigurana su u Državnom proračunu Republike Hrvatske za 2022. godinu i projekcijama za 2023. i 2024. godinu, u okviru razdjela 060, glave 06005 Ministarstvo poljoprivrede, kapitalnog projekta K865026 Unaprjeđenje sustava doniranja hrane – NPOO, izvora financiranja 581 Mehanizam za oporavak i otpornost.

III.

Zadužuje se Ministarstvo poljoprivrede da na svojim mrežnim stranicama objavi Program.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/134
 Urbroj: 50301-05/27-22-2
 Zagreb, 21. travnja 2022.

Predsjednik
 mr. sc. Andrej Plenković, v. r.
### NN 48/2022 (22.4.2022.), Odluka o imenovanju zamjenika općinskog državnog odvjetnika u Općinskom državnom odvjetništvu u Šibeniku

DRŽAVNOODVJETNIČKO VIJEĆE

607

ODLUKA

Državnoodvjetničko vijeće na temelju članka 41. stavka 1. u svezi s člankom 56. Zakona o Državnoodvjetničkom vijeću (Narodne novine, broj 67/2018 i 126/2019) na 65. sjednici Vijeća održanoj 10. ožujka 2022. godine,

odlučilo je

I. Za zamjenike općinskog državnog odvjetnika u Općinskom državnom odvjetništvu u Šibeniku imenuju se MARIO BAKOTA, viši državnoodvjetnički savjetnik u Općinskom državnom odvjetništvu u Splitu i IVANA BILIĆ ŠARIĆ, viša državnoodvjetnička savjetnica – specijalist u Općinskom državnom odvjetništvu u Šibeniku.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-28/2021
 Zagreb, 10. ožujka 2022.

Predsjednik
 Državnoodvjetničkog vijeća
 Darko Klier, v. r.
### NN 48/2022 (22.4.2022.), Plan prijma u državnu službu u Ured Pravobranitelja/ice za ravnopravnost spolova za 2022.

PRAVOBRANITELJICA ZA RAVNOPRAVNOST SPOLOVA

608

Na osnovi članka 43. stavka 2. točke c) Zakona o državnim službenicima (»Narodne novine« broj 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15, 61/17, 70/19 i 98/19), a sukladno Državnom proračunu Republike Hrvatske za 2022. godinu i projekcijama za 2023. i 2024. (»Narodne novine« broj 140/21) Pravobraniteljica za ravnopravnost spolova donosi

PLAN

PRIJMA U DRŽAVNU SLUŽBU U URED PRAVOBRANITELJA/ICE ZA RAVNOPRAVNOST SPOLOVA ZA 2022.

I.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika/ica u Ured Pravobranitelja/ice za ravnopravnost spolova za 2022.

II.

Plan sadrži stvarno stanje popunjenosti radnih mjesta u Uredu Pravobranitelja/ice za ravnopravnost spolova te potreban broj državnih službenika/ica na neodređeno i određeno vrijeme.

III.

U Uredu Pravobranitelja/ice za ravnopravnost spolova sistematizacijom 8 službeničkih radnih mjesta predviđeno je zapošljavanje 13 državnih službenika/ica, od toga zaposleno je 9 državnih službenika/ica na neodređeno vrijeme.

IV.

U Uredu Pravobranitelja/ice za ravnopravnost spolova u 2022., sukladno predviđenim financijskim sredstvima u Državnom proračunu Republike Hrvatske za 2022. i projekcijama za 2023. i 2024. godinu te suglasnosti Ministarstva financija od 2. veljače 2022. godine, klasa: 100-01/22-01/5, urbroj: 513-05-01-22-2, planira se prijam:

– na neodređeno vrijeme 2 (dva) službenika/ice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem;

– na određeno vrijeme 1 (jedan) službenik/ica sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

Na temelju ovog Plana slobodna radna mjesta popunjavaju se putem javnog natječaja, internog oglasa, napredovanja ili premještaja.

V.

Plan stupa na snagu danom donošenja, a objavljuje u »Narodnim novinama« te na internetskim stranicama Ministarstva pravosuđa i uprave i Ureda Pravobranitelja/ice za ravnopravnost spolova.

Ev. broj: PRS-12-01/22-2
 Urbroj: 08-22-05
 Zagreb, 4. ožujka 2022.

Pravobraniteljica
 za ravnopravnost spolova
 Višnja Ljubičić, dipl. iur., v. r.
### NN 49/2022 (25.4.2022.), Pravilnik o dopunama Pravilnika o uvjetima, kriterijima i načinu dodjele državne potpore u ribarstvu za pomoć gospodarstvu – COVID-19

MINISTARSTVO POLJOPRIVREDE

625

Na temelju članka 55. stavka 6. Zakona o morskom ribarstvu (»Narodne novine«, broj 62/17 i 14/19) i članka 28. stavka 7. Zakona o akvakulturi (»Narodne novine«, broj 130/17, 111/18 i 144/20), ministrica poljoprivrede donosi

PRAVILNIK

O DOPUNAMA PRAVILNIKA O UVJETIMA, KRITERIJIMA I NAČINU DODJELE DRŽAVNE POTPORE U RIBARSTVU ZA POMOĆ GOSPODARSTVU – COVID-19

Članak 1.

U Pravilniku o uvjetima, kriterijima i načinu dodjele državne potpore u ribarstvu za pomoć gospodarstvu – COVID-19 (»Narodne novine«, broj 40/22), u Prilogu I. Izračun državne potpore u ribarstvu za pomoć gospodarstvu – COVID-19, u točki 1. Gospodarski ribolov na moru, u alineji 2. iza riječi: »potegača migavica« dodaje se zarez i riječi: »potegača šabakun, potegača oližnica«, a iza riječi: »okružujuća mreža plivarica – srdelara,« dodaju se riječi: »plivarica za veliku plavu ribu – tunolovka, plivarica lokardara,«.

U podtočki 1.2. Ribolov ribarskim plovilima u segmentima DTS i PS (članak 3. točka a) alineja 2. ovoga Pravilnika), u uvodnoj rečenici, iza riječi: »potegača migavica« dodaje se zarez i riječi: »potegača šabakun, potegača oližnica«, a iza riječi: »okružujuća mreža plivarica – srdelara,« dodaju se riječi: »plivarica za veliku plavu ribu – tunolovka, plivarica lokardara,«.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 324-01/21-01/1730

Urbroj: 525-12/737-22-5

Zagreb, 19. travnja 2022.

Ministrica poljoprivrede
 Marija Vučković, v. r.
### NN 49/2022 (25.4.2022.), Pravilnik o izmjeni Pravilnika o uvjetima, kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa«

Ministarstvo poljoprivrede

624

Na temelju članka 55. stavka 6. Zakona o morskom ribarstvu (»Narodne novine«, broj 62/17 i 14/19), ministrica poljoprivrede donosi

PRAVILNIK

O IZMJENI PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE »RIBARSKE LUKE, ISKRCAJNA MJESTA, BURZE RIBA I ZAKLONIŠTA«

Članak 1.

U Pravilniku o uvjetima kriterijima i načinu dodjele potpore u okviru mjere »Ribarske luke, iskrcajna mjesta, burze riba i zakloništa« (»Narodne novine«, broj 3/18, 64/18, 38/19, 106/19, 111/20 i 104/21), u članku 6. stavku 1. točka e) mijenja se i glasi:

»e) iznimno od točke d) ovoga članka, korisnik može imati i glavni projekt, ali je dužan ishodovati građevinsku dozvolu najkasnije do podnošenja prvoga Zahtjeva za isplatu iz članaka 16. i 17. ovoga Pravilnika, pri tome ne dovodeći u pitanje propise koji uređuju odobravanje građenja«.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 324-01/17-01/902
 Urbroj: 525-12/737-22-20
 Zagreb, 19. travnja 2022.

Ministrica poljoprivrede
 Marija Vučković, v. r.
### NN 49/2022 (25.4.2022.), Odluka o proglašavanju ranog upozorenja vezano uz razinu kriznih stanja zaštite sigurnosti opskrbe plinom Republike Hrvatske

Ministarstvo gospodarstva i održivog razvoja

623

Na temelju Plana intervencije o mjerama zaštite sigurnosti opskrbe plinom Republike Hrvatske (»Narodne novine«, br. 78/14), a u svezi s člankom 10. Uredbe (EU) br. 994/2010 Europskog parlamenta i Vijeća od 20. listopada 2010. o mjerama zaštite sigurnosti opskrbe plinom i stavljanju izvan snage Direktive Vijeća 2004/67/EZ (SL L 295, 12. 11. 2010.), ministar gospodarstva i održivog razvoja, na prijedlog Kriznog tima odgovornog za provedbu Plana intervencije o mjerama zaštite sigurnosti opskrbe plinom Republike Hrvatske, donosi

ODLUKU

O PROGLAŠAVANJU RANOG UPOZORENJA VEZANO UZ RAZINU KRIZNIH STANJA ZAŠTITE SIGURNOSTI OPSKRBE PLINOM REPUBLIKE HRVATSKE

Članak 1.

Ovom Odlukom proglašava se rano upozorenja vezano uz razine kriznog stanja zaštite sigurnosti opskrbe plinom Republike Hrvatske, s obzirom na postojanje konkretne, ozbiljne i pouzdane informacije da bi mogao nastupiti događaj koji može rezultirati značajnim pogoršanjem stanja opskrbe i koji može izazvati aktiviranje razine uzbunjivanja ili razine izvanrednog stanja.

Članak 2.

Ova Odluka stupa na snagu prvoga dana od dana objave u »Narodnim novinama«.

Klasa: 391-01/22-01/124

Urbroj: 517-07-2-1-22-1

Zagreb, 21. travnja 2022.

Ministar
 dr. sc. Tomislav Ćorić, v. r.
### NN 49/2022 (25.4.2022.), Pravilnik o izmjenama i dopunama Pravilnika o metodologiji za izračun naknade za pružatelje usluge EENC

MINISTARSTVO MORA, PROMETA I INFRASTRUKTURE

626

Na temelju članka 12. stavka 3. Zakona o cestama (»Narodne novine«, broj 84/2011., 22/2013., 54/2013., 148/2013., 92/2014., 110/2019. i 144/2021.), ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O METODOLOGIJI ZA IZRAČUN NAKNADE ZA PRUŽATELJE USLUGE EENC

Članak 1.

U Pravilniku o metodologiji za izračun naknade za pružatelja usluge EENC (»Narodne novine«, broj 28/22.) u članku 3. u stavku 2. iza riječi: »treće strane za« dodaju se riječi: »prilagodbu sustava i«.

Članak 2.

U članku 4. riječi: »iz stavka 1. članka 3.« zamjenjuju se riječima: »iz stavka 1. članka 2.«.

Članak 3.

U članku 6. u stavku 2. u podstavku 2. iza riječi: »u tekućoj« dodaje se riječ: »godini«.

Članak 4.

U članku 7. riječi: »iz članka 4. i 6.« zamjenjuju se riječima: »iz članka 3. i 5.«.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-03/14

Urbroj: 530-08-1-2-22-3

Zagreb, 15. travnja 2022.

Ministar
 Oleg Butković, v. r.
### NN 49/2022 (25.4.2022.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Alonsu Dezcallaru de Mazarredu

PREDSJEDNIK REPUBLIKE HRVATSKE

621

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Kraljevine Španjolske, odlikuje se

Njegova Ekscelencija ALONSO DEZCALLAR DE MAZARREDO.

Klasa: 060-03/22-07/04

Urbroj: 71-01-01-02/4-22-01

Zagreb, 7. travnja 2022.

Predsjednik
 Republike Hrvatske
 Zoran Milanović, v. r.
### NN 49/2022 (25.4.2022.), Odluka o dodjeli odlikovanja Reda kneza Branimira s ogrlicom Njezinoj Ekscelenciji Misako Kaji

PREDSJEDNIK REPUBLIKE HRVATSKE

622

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Japana, odlikuje se

Njezina Ekscelencija MISAKO KAJI.

Klasa: 060-03/22-07/03

Urbroj: 71-01-01-02/4-22-01

Zagreb, 24. ožujka 2022.

Predsjednik
 Republike Hrvatske
 Zoran Milanović, v. r.
### NN 49/2022 (25.4.2022.), Odluka o osnivanju Konzulata Republike Hrvatske u Republici Indoneziji, sa sjedištem u Mataramu

PREDSJEDNIK REPUBLIKE HRVATSKE

619

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke 1. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/20-05/15, urbroj: 50301-21/22-22-4 od 5. travnja 2022., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI INDONEZIJI, SA SJEDIŠTEM U MATARAMU

Osniva se Konzulat Republike Hrvatske u Republici Indoneziji, sa sjedištem u Mataramu, na čelu s počasnim konzulom i konzularnim ovlastima nad konzularnim područjem koje obuhvaća provinciju Zapadnu Nusu Tenggaru.

Ova Odluka stupa na snagu danom donošenja.

Klasa: 020-02/22-01/03

Urbroj: 71-10-01/1-22-2

Zagreb, 14. travnja 2022.

Predsjednik
 Republike Hrvatske
 Zoran Milanović, v. r.
### NN 49/2022 (25.4.2022.), Odluka o postavljanju počasnog konzula Republike Hrvatske u Republici Indoneziji, sa sjedištem u Mataramu

PREDSJEDNIK REPUBLIKE HRVATSKE

620

Na temelju odredbe članka 24. Zakona o vanjskim poslovima (»Narodne novine« broj 48/96, 72/13, 127/13, 39/18 i 98/19) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI INDONEZIJI, SA SJEDIŠTEM U MATARAMU

MUHAMMAD HADI BIL'ID postavlja se za počasnog konzula Republike Hrvatske u Republici Indoneziji, sa sjedištem u Mataramu i konzularnim ovlastima nad konzularnim područjem koje obuhvaća provinciju Zapadnu Nusu Tenggaru.

Ova Odluka stupa na snagu danom donošenja.

Klasa: 020-02/22-05/02

Urbroj: 71-10-01/1-22-2

Zagreb, 14. travnja 2022.

Predsjednik
 Republike Hrvatske
 Zoran Milanović, v. r.
### NN 50/2022 (27.4.2022.), Rješenje o razrješenju zamjenice glavne ravnateljice Državnog zavoda za intelektualno vlasništvo

Vlada Republike Hrvatske

632

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 21. travnja 2022. donijela

RJEŠENJE

O RAZRJEŠENJU ZAMJENICE GLAVNE RAVNATELJICE DRŽAVNOG ZAVODA ZA INTELEKTUALNO VLASNIŠTVO

Razrješuje se mr. sc. TANJA MILOVIĆ položaja zamjenice glavne ravnateljice Državnog zavoda za intelektualno vlasništvo, s danom 30. travnja 2022., na osobni zahtjev.

Klasa: UP/I 080-02/22-02/14

Urbroj: 50301-15/07-22-02

Zagreb, 21. travnja 2022.

Predsjednik
 mr. sc. Andrej Plenković, v. r.
### NN 50/2022 (27.4.2022.), Rješenje o imenovanju članova, predstavnika Vlade Republike Hrvatske, u Povjerenstvo za praćenje provedbe javne rasprave o programskim obvezama iz Prijedloga Ugovora između Hrvatske radiotelevizije i Vlade Republike Hrvatske za razdoblje od 1. siječnja 2023. do 31. prosinca 2027.

VLADA REPUBLIKE HRVATSKE

633

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 13. stavka 3. Zakona o Hrvatskoj radioteleviziji (»Narodne novine«, br. 137/10., 76/12., 78/16., 46/17., 73/17. – ispravak i 94/18. – Odluka Ustavnog suda Republike Hrvatske), Vlada Republike Hrvatske je na sjednici održanoj 21. travnja 2022. donijela

RJEŠENJE

O IMENOVANJU ČLANOVA, PREDSTAVNIKA VLADE REPUBLIKE HRVATSKE, U POVJERENSTVO ZA PRAĆENJE PROVEDBE JAVNE RASPRAVE O PROGRAMSKIM OBVEZAMA IZ PRIJEDLOGA UGOVORA IZMEĐU HRVATSKE RADIOTELEVIZIJE I VLADE REPUBLIKE HRVATSKE ZA RAZDOBLJE OD 1. SIJEČNJA 2023. DO 31. PROSINCA 2027.

Za članove Povjerenstva za praćenje provedbe javne rasprave o programskim obvezama iz Prijedloga Ugovora između Hrvatske radiotelevizije i Vlade Republike Hrvatske za razdoblje od 1. siječnja 2023. do 31. prosinca 2027., kao predstavnici Vlade Republike Hrvatske imenuju se:

– KREŠIMIR PARTL

– NIVES ZVONARIĆ.

Klasa: 080-02/22-01/64

Urbroj: 50301-15/28-22-02

Zagreb, 21. travnja 2022.

Predsjednik
 mr. sc. Andrej Plenković, v. r.
### NN 50/2022 (27.4.2022.), Odluka o stavljanju u službenu uporabu katastarskog operata katastra nekretnina za katastarsku općinu Radovin

Državna geodetska uprava

637

Na temelju članka 56. stavka 1. i 2. Zakona o državnoj izmjeri i katastru nekretnina (»Narodne novine«, 112/2018 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU RADOVIN

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Radovin (MB 334928), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:10000,

– pregledne karte s podjelom na skice izmjere mjerila 1:10000,

– detaljnih listova katastarskog plana u mjerilu 1:1000 (152 lista),

– skice izmjere mjerila 1:1000 (152 komada),

– dopunske skice izmjere razna mjerila (342 komada),

– popisa katastarskih čestica u rasponu od broja 1 do 8872 (ukupno 9380 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 6035 (ukupno 6013 PL-ova).

II.

Katastarski operat katastra nekretnina za katastarsku općinu Radovin (MB 334928) stavlja se u službenu uporabu dana 15. travnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Radovin (MB 334928) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Radovin (MB 334928).

IV.

Katastarski operat katastra nekretnina za katastarsku općinu Radovin (MB 334928) mora se održavati u trajnoj suglasnosti s novoosnovanom zemljišnom knjigom za katastarsku općinu Radovin.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/05
 Urbroj: 541-04-01-02/3-22-06
 Zagreb, 15. travnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 51/2022 (29.4.2022.), Odluka o izmjeni Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije

VLADA REPUBLIKE HRVATSKE

642

Na temelju članka 53. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine«, br. 102/20., 10/21. i 117/21.), Vlada Republike Hrvatske je na sjednici održanoj 27. travnja 2022. donijela

ODLUKU

O IZMJENI ODLUKE O FINANCIRANJU NAJAMNINE ZA STAMBENO ZBRINJAVANJE OSOBA ČIJE SU NEKRETNINE STRADALE U POTRESIMA NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE I KARLOVAČKE ŽUPANIJE

I.

U Odluci o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine« br. 17/21. i 65/21.), u točki V. podstavku 4. riječi: »17. lipnja 2022.« zamjenjuju se riječima: »15. svibnja 2023.«.

II.

Danom stupanja na snagu ove Odluke rokovi za financiranje najamnine iz rješenja o financiranju najamnine donesenih temeljem Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Zagrebačke županije i Krapinsko-zagorske županije (»Narodne novine«, broj 57/20.) i Odluke o financiranju najamnine za stambeno zbrinjavanje osoba čije su nekretnine stradale u potresima na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (»Narodne novine« br. 17/21. i 65/21.) produžuju se do 15. svibnja 2023. te stranke kojima su izdana rješenja o financiranju najamnine do 1. rujna 2021., 1. ožujka 2022. odnosno 17. lipnja 2022. ne moraju podnositi nove zahtjeve za financiranje najamnine.

III.

Zadužuje se Ministarstvo prostornoga uređenja, graditeljstva i državne imovine da po službenoj dužnosti rješenja iz točke II. ove Odluke uskladi s ovom Odlukom.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/178

Urbroj: 50301-05/14-22-2

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 51/2022 (29.4.2022.), Pravilnik o uvjetima prostora i opreme ureda društva stečajnih upravitelja

MINISTARSTVO PRAVOSUĐA I UPRAVE

645

Na temelju članka 79.b stavka 6. Stečajnog zakona (»Narodne novine«, br. 71/15., 104/17. i 36/22.), ministar pravosuđa i uprave donosi

PRAVILNIK

O UVJETIMA PROSTORA I OPREME UREDA DRUŠTVA STEČAJNIH UPRAVITELJA

I. OPĆE ODREDBE

Članak 1.

Ovim Pravilnikom se utvrđuju uvjeti za prostor i opremu ureda društva stečajnih upravitelja (dalje u tekstu: ured).

Članak 2.

Pojmovi koji se koriste u ovom Pravilniku, a imaju rodno značenje, odnose se jednako na muški i ženski rod.

II. SMJEŠTAJ, PROSTOR, OPREMA I UREĐENJE UREDA DRUŠTVA STEČAJNIH UPRAVITELJA

Članak 3.

(1) Društvo stečajnih upravitelja dužno je imati ured u prijavljenom sjedištu, koji svojim smještajem, prostorom, opremom i uređenjem odgovara zahtjevima propisanim ovim Pravilnikom.

(2) Ured mora biti smješten u prostorijama opremljenim na način primjeren ugledu obavljanja službe stečajnih upravitelja.

Članak 4.

Ured mora biti opskrbljen potrebnim uredskim namještajem te telekomunikacijskom i informatičkom opremom za rad stečajnih upravitelja.

Članak 5.

Ured mora biti na prikladan način zaštićen od provale (protuprovalna vrata, alarmni uređaj s dojavom i sl.).

Članak 6.

Ured mora biti opskrbljen protupožarnim uređajima i sredstvima, prema propisima koji uređuju protupožarnu zaštitu u državnoj upravi.

Članak 7.

Dokumentarno i arhivsko gradivo nastalo djelatnošću ureda mora se smjestiti i čuvati u skladu s posebnim propisima koji propisuju upravljanje dokumentarnim i arhivskim gradivom.

III. OBAVIJESTI MINISTARSTVU

Članak 8.

Stečajni upravitelji osnivači društva stečajnih upravitelja dužni su o otvaranju i opremanju ureda društva, njegovoj adresi te svim eventualnim promjenama izvijestiti ministarstvo nadležno za poslove pravosuđa.

IV. ZAVRŠNA ODREDBA

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/22-01/28

Urbroj: 514-03-02-01-01/02-22-01

Zagreb, 28. travnja 2022.

Ministar
 dr. sc. Ivan Malenica, v. r.
### NN 51/2022 (29.4.2022.), Odluka o izmjeni Odluke o minimalno potrebnim deviznim potraživanjima

Hrvatska narodna banka

649

Na temelju članka 16. i članka 43. stavka 2. točke 10. Zakona o Hrvatskoj narodnoj banci (»Narodne novine«, br. 75/2008., 54/2013. i 47/2020.) guverner Hrvatske narodne banke donosi

ODLUKU

O IZMJENI ODLUKE O MINIMALNO POTREBNIM DEVIZNIM POTRAŽIVANJIMA

Članak 1.

U Odluci o minimalno potrebnim deviznim potraživanjima (»Narodne novine«, br. 101/2019., 53/2020. i 45/2021.) u članku 4. stavak 1. mijenja se i glasi:

»Iznimno, za razdoblje od 5. svibnja 2022. do 4. svibnja 2023. u devizna potraživanja, za potrebe ove Odluke, banke uključuju i nominalni iznos trezorskog zapisa Ministarstva financija Republike Hrvatske ISIN: HRRHMFT318F8.«

Članak 2.

Ova Odluka objavljuje se u »Narodnim novinama«, a stupa na snagu 5. svibnja 2022.

O. br. 145-091/04-22/BV

Zagreb, 26. travnja 2022.

Guverner
 Hrvatske narodne banke
 Boris Vujčić, v. r.
### NN 51/2022 (29.4.2022.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

647

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 29. travnja 2022., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 31. svibnja 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 30. travnja 2022.

Klasa: 810-06/20-01/7

Urbroj: 511-01-300-22-522

Zagreb, 29. travnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 52/2022 (4.5.2022.), Odluka o oslobađanju plaćanja naknade za obveznike

Hrvatska agencija za nadzor financijskih usluga

677

Na temelju odredbi članka 15. stavka 1. točke 1. i 7. i članka 8. stavka 1., a u svezi s člankom 20. stavkom 1. alinejom 3. Zakona o Hrvatskoj agenciji za nadzor financijskih usluga (»Narodne novine«, broj 140/05 i 12/12), članka 17. stavka 1. točke 10. Statuta Hrvatske agencije za nadzor financijskih usluga (»Narodne novine« broj 53/12), te članka 2. stavka 3. Pravilnika o vrsti i visini naknada Hrvatske agencije za nadzor financijskih usluga (»Narodne novine« broj 26/19), Hrvatska agencija za nadzor financijskih usluga na sjednici Upravnog vijeća održanoj dana 28. travnja 2022. donosi

ODLUKU

O OSLOBAĐANJU PLAĆANJA NAKNADE ZA OBVEZNIKE

I. Obveznici plaćanja naknade iz članka 2. stavka 1. i stavka 2. Pravilnika o vrsti i visini naknada Hrvatske agencije za nadzor financijskih usluga (»Narodne novine« broj 26/19) koji Hrvatskoj agenciji za nadzor financijskih usluga plaćaju naknadu u skladu s člankom 8. stavkom 1. točkom 16. i člankom 9. stavkom 1. točkom 27. navedenog Pravilnika, oslobađaju se u 2022. godini plaćanja naknade za:

a. izdavanje odobrenja za bitne promjene prospekta UCITS fonda i AIF-a s javnom ponudom koje su urađene isključivo u cilju uskladbe s Uredbom (EU) 2019/2088 Europskog parlamenta i Vijeća od 27. studenoga 2019. o objavama povezanim s održivosti u sektoru financijskih usluga (Tekst značajan za EGP) koja je posljednje izmijenjena Uredbom (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Tekst značajan za EGP) – u čitavom propisanom iznosu;

b. izdavanje odobrenja za bitne promjene prospekta UCITS fonda i AIF-a s javnom ponudom koje su urađene prilikom promjena u cilju uskladbe s Uredbom (EU) 2019/2088 Europskog parlamenta i Vijeća od 27. studenoga 2019. o objavama povezanim s održivosti u sektoru financijskih usluga (Tekst značajan za EGP) koja je posljednje izmijenjena Uredbom (EU) 2020/852 Europskog parlamenta i Vijeća od 18. lipnja 2020. – u 50 % propisanog iznosa.

II. Ova Odluka stupa na snagu prvoga dana od dana objave u »Narodnim novinama«.

Klasa: 011-01/22-02/03
 Urbroj: 326-01-40-42-22-1
 Zagreb, 28. travnja 2022.

Predsjednik
 Upravnog vijeća
 dr. sc. Ante Žigman, v. r.
### NN 52/2022 (4.5.2022.), Pravilnik o izmjenama Pravilnika o poštanskim markama

MINISTARSTVO MORA, PROMETA I INFRASTRUKTURE

676

Na temelju članka 42. stavka 2. Zakona o poštanskim uslugama (»Narodne novine«, br. 144/12., 153/13., 78/15. i 110/19.) ministar mora, prometa i infrastrukture, na prijedlog HP – Hrvatske pošte d.d., donosi

PRAVILNIK

O IZMJENAMA PRAVILNIKA
 O POŠTANSKIM MARKAMA

Članak 1.

U Pravilniku o poštanskim markama (»Narodne novine«, br. 91/13. i 61/16.), u članku 7. stavak 1. mijenja se i glasi:

»(1) Prodaju poštanskih maraka za plaćanje poštanskih usluga obavlja HP d.d. izravno i preko ovlaštenih prodavatelja.«.

Članak 2.

U članku 20. stavak 3. mijenja se i glasi:

»(3) Predsjednik i četiri člana Povjerenstva imenuju se iz reda uglednih kulturnih i javnih djelatnika, jedan član Povjerenstva predstavnik je ministarstva nadležnog za poštanske usluge, a jedan član Povjerenstva predstavnik je HP-a d.d.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-02/2

Urbroj: 530-07-22-2

Zagreb, 26. travnja 2022.

Ministar
 Oleg Butković, v. r.
### NN 52/2022 (4.5.2022.), Rješenje o razrješenju potpredsjednika Vlade Republike Hrvatske

Vlada Republike Hrvatske

660

Na temelju članka 110. stavka 1. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske), donosim

RJEŠENJE

O RAZRJEŠENJU POTPREDSJEDNIKA VLADE REPUBLIKE HRVATSKE

1. Razrješuje se BORIS MILOŠEVIĆ dužnosti potpredsjednika Vlade Republike Hrvatske.

2. Ovo Rješenje stupa na snagu trenutkom iskazivanja povjerenja Hrvatskoga sabora novoj potpredsjednici Vlade Republike Hrvatske.

Klasa: 080-02/22-02/29

Urbroj: 50301-15/28-22-01

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o razrješenju ministra rada, mirovinskoga sustava, obitelji i socijalne politike

VLADA REPUBLIKE HRVATSKE

662

Na temelju članka 110. stavka 1. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA RADA, MIROVINSKOGA SUSTAVA, OBITELJI I SOCIJALNE POLITIKE

1. Razrješuje se JOSIP ALADROVIĆ dužnosti ministra rada, mirovinskoga sustava, obitelji i socijalne politike.

2. Ovo Rješenje stupa na snagu trenutkom iskazivanja povjerenja Hrvatskoga sabora novom ministru rada, mirovinskoga sustava, obitelji i socijalne politike.

Klasa: 080-02/22-02/27

Urbroj: 50301-15/28-22-01

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o razrješenju ministra gospodarstva i održivog razvoja

VLADA REPUBLIKE HRVATSKE

661

Na temelju članka 110. stavka 1. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske), donosim

RJEŠENJE

O RAZRJEŠENJU MINISTRA GOSPODARSTVA I ODRŽIVOG RAZVOJA

1. Razrješuje se dr. sc. TOMISLAV ĆORIĆ dužnosti ministra gospodarstva i održivog razvoja.

2. Ovo Rješenje stupa na snagu trenutkom iskazivanja povjerenja Hrvatskoga sabora novom ministru gospodarstva i održivog razvoja.

Klasa: 080-02/22-02/26

Urbroj: 50301-15/28-22-01

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Naredba o izmjeni i dopuni Naredbe o mjerama za sprječavanje pojave i širenja influence ptica na području Republike Hrvatske

MINISTARSTVO POLJOPRIVREDE

675

Na temelju članka 11. stavka 8. Zakona o veterinarstvu (»Narodne novine«, br. 82/13, 148/13, 115/18 i 52/21) ministrica poljoprivrede donosi

NAREDBU

O IZMJENI I DOPUNI NAREDBE O MJERAMA ZA SPRJEČAVANJE POJAVE I ŠIRENJA INFLUENCE PTICA NA PODRUČJU REPUBLIKE HRVATSKE

I.

U Naredbi o mjerama za sprječavanje pojave i širenja influence ptica na području Republike Hrvatske (»Narodne novine«, br. 132/21 i 11/22):

a) članak 1. stavak 1. mijenja se i glasi:

»1. zatvaranje i držanje peradi u zatvorenim nastambama.«

b) članak 1. stavak 3. mijenja se i glasi:

»3. zabranjuje se uporaba vanjskih spremnika vode za perad.«

II.

Ova Naredba stupa na snagu prvoga dana od dana objave u »Narodnim novinama«, a traje do 15. svibnja 2022. godine.

Klasa: 322-02/21-01/28
 Urbroj: 525-09/560-22-20
 Zagreb, 21. travnja 2022.

Ministrica poljoprivrede
 Marija Vučković, v. r.
### NN 52/2022 (4.5.2022.), Odluka o proglašenju prve nedjelje u lipnju »Danom preživjelih od raka u Republici Hrvatskoj«

HRVATSKI SABOR

659

Na temelju članka 81. Ustava Republike Hrvatske, Hrvatski sabor na sjednici 29. travnja 2022. donio je

ODLUKU

O PROGLAŠENJU PRVE NEDJELJE U LIPNJU »DANOM PREŽIVJELIH OD RAKA U REPUBLICI HRVATSKOJ«

I.

Prva nedjelja u lipnju proglašava se »Danom preživjelih od raka u Republici Hrvatskoj«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/22-01/03

Zagreb, 29. travnja 2022.

Predsjednik
 Hrvatskoga sabora
 Gordan Jandroković, v. r.
### NN 52/2022 (4.5.2022.), Odluka o prestanku zastupničkog mandata zamjenika zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

658

Na temelju članka 81. Ustava Republike Hrvatske i članaka 10. i 11. te članka 14. stavka 2. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 29. travnja 2022. donio je

ODLUKU

O PRESTANKU ZASTUPNIČKOG MANDATA ZAMJENIKA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 29. travnja 2022. prestaje zastupnički mandat zamjeniku zastupnika MARINU PILETIĆU.

Dana 29. travnja 2022. zastupničku dužnost zamjenice zastup­nika započinje obnašati MAGDALENA KOMES.

Klasa: 021-05/22-01/04

Zagreb, 29. travnja 2022.

Predsjednik
 Hrvatskoga sabora
 Gordan Jandroković, v. r.
### NN 52/2022 (4.5.2022.), Odluka o iskazivanju povjerenja članici Vlade Republike Hrvatske

Hrvatski sabor

654

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 29. travnja 2022. donio je

ODLUKU

O ISKAZIVANJU POVJERENJA ČLANICI VLADE REPUBLIKE HRVATSKE

Hrvatski sabor iskazuje povjerenje članici Vlade Republike Hrvatske ANJI ŠIMPRAGI za obavljanje dužnosti potpredsjednice Vlade Republike Hrvatske.

Klasa: 021-03/22-08/08

Zagreb, 29. travnja 2022.

Predsjednik
 Hrvatskoga sabora
 Gordan Jandroković, v. r.
### NN 52/2022 (4.5.2022.), Odluka o iskazivanju povjerenja članu Vlade Republike Hrvatske

HRVATSKI SABOR

655

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 29. travnja 2022. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske dr. sc. DAVORU FILIPOVIĆU za obavljanje dužnosti ministra gospodarstva i održivog razvoja.

Klasa: 021-03/22-08/09

Zagreb, 29. travnja 2022.

Predsjednik
 Hrvatskoga sabora
 Gordan Jandroković, v. r.
### NN 52/2022 (4.5.2022.), Odluka o iskazivanju povjerenja članu Vlade Republike Hrvatske

HRVATSKI SABOR

656

Na temelju članka 110. Ustava Republike Hrvatske i članka 119. Poslovnika Hrvatskoga sabora, Hrvatski sabor na sjednici 29. travnja 2022. donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske MARINU PILETIĆU za obavljanje dužnosti ministra rada, mirovinskoga sustava, obitelji i socijalne politike.

Klasa: 021-03/22-08/07

Zagreb, 29. travnja 2022.

Predsjednik
 Hrvatskoga sabora
 Gordan Jandroković, v. r.